***ภาพข่าวประชาสัมพันธ์***

**เอสซีจี คว้า 9 รางวัลจากเวที Prime Minister’s Industry Award 2019**

**มุ่งมั่นยกระดับมาตรฐานความปลอดภัย การบริหารงานคุณภาพระดับสากล**

**และความรับผิดชอบต่อสังคม**

**เอสซีจี รับรางวัล Prime Minister’s Industry Award** **หรือ รางวัลอุตสาหกรรม ประจำปี 2019**  **รวม 9 รางวัล** ในประเภทบริหารความปลอดภัย การบริหารงานคุณภาพ และความรับผิดชอบต่อสังคม จากพลเอกประยุทธ์ จันทร์โอชา นายกรัฐมนตรี พร้อมเดินหน้ายกระดับมาตรฐานความปลอดภัยและการบริหารงานคุณภาพระดับสากล ด้วยการนำระบบความปลอดภัยในกระบวนการผลิต (Process Safety Management) ซึ่งเป็นระบบ  
ชั้นนำของโลก มาปรับใช้ในการบริหารจัดการความปลอดภัย เพื่อบรรลุเป้าหมายอุบัติเหตุเป็นศูนย์ รวมถึงนำดิจิทัลเทคโนโลยีมาวิเคราะห์และตรวจสอบคุณภาพเพื่อเพิ่มประสิทธิภาพในกระบวนการผลิต ลดต้นทุน สร้างความได้เปรียบทางธุรกิจ ตลอดจนการดำเนินงานที่คำนึงถึงประโยชน์ของสังคมส่วนรวม เพื่อสร้างความเชื่อมั่นแก่ผู้มีส่วนได้เสียทุกฝ่าย

ทั้งนี้ รางวัล Prime Minister’s Industry Award หรือรางวัลอุตสาหกรรม จัดขึ้นโดยกระทรวงอุตสาหกรรม เพื่อประกาศเกียรติคุณและให้กำลังใจผู้ประกอบการอุตสาหกรรมที่เป็นแบบอย่างในการสร้างสรรค์ประโยชน์ต่อวงการอุตสาหกรรมของประเทศ โดยในปี 2562 มีบริษัทที่ได้รับรางวัลอุตสาหกรรมดีเด่นทั้งสิ้น 46 บริษัท แบ่งเป็น 8 ประเภทรางวัล โดยมี 9 บริษัทในเครือเอสซีจีได้รับรางวัลอุตสาหกรรมดีเด่นใน 3 ประเภท ได้แก่ บริหารความปลอดภัย การบริหารงานคุณภาพ และความรับผิดชอบต่อสังคม ดังนี้

**ประเภทบริหารความปลอดภัย** ได้แก่

* บริษัทมาบตาพุดโอเลฟินส์ จำกัด

**ประเภทการบริหารงานคุณภาพ** ได้แก่

* บริษัทมาบตาพุดโอเลฟินส์ จำกัด
* บริษัทปูนซิเมนต์ไทย (ลำปาง) จำกัด

**ประเภทความรับผิดชอบต่อสังคม** ได้แก่

* บริษัทผลิตภัณฑ์และวัตถุก่อสร้าง จำกัด โรงงานคอนกรีตผสมเสร็จรัตนาธิเบศร์ จังหวัดนนทบุรี
* บริษัทผลิตภัณฑ์และวัตถุก่อสร้าง จำกัด โรงงานคอนกรีตผสมเสร็จแก่งคอย จังหวัดสระบุรี
* บริษัทผลิตภัณฑ์และวัตถุก่อสร้าง จำกัด โรงงานคอนกรีตผสมเสร็จป่าโมก จังหวัดพระนครศรีอยุธยา
* บริษัทผลิตภัณฑ์และวัตถุก่อสร้าง จำกัด โรงงานคอนกรีตผสมเสร็จลำปาง 3 (ลำปาง-แจ้ห่ม) จังหวัดลำปาง
* บริษัทไทยเคนเปเปอร์ จำกัด (มหาชน) โรงงานกาญจนบุรี จังหวัดกาญจนบุรี
* บริษัทไทยเคนเปเปอร์ จำกัด (มหาชน) โรงงานปราจีนบุรี จังหวัดปราจีนบุรี

**ผู้สนใจสามารถติดตามข่าวสารอื่นๆ ของเอสซีจีได้ที่** [**https://scgnewschannel.com**](https://scgnewschannel.com) **/ Facebook:** [**scgnewschannel**](https://facebook.com/scgnewschannel) **/ Twitter:** [**@scgnewschannel**](https://twitter.com/scgnewschannel) **หรือ Line@:** [**@scgnewschannel**](https://line.me/R/ti/p/%40scgnewschannel)

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*